หุ้นไทยปิดลบ 7.26 จุด นักลงทุนลดเสี่ยงข่าวลบอื้อ
หุ้นไทย วันที่ 27 ส.ค.62 ดัชนีปิดตลาดที่ระดับ 1,615.47 จุด ลดลง 7.26 จุด (-0.45%) มูลค่าการซื้อขาย 69,671.89 ล้านบาท
27 ส.ค. 2562

หุ้นไทย วันที่ 27 ส.ค.62 ดัชนีปิดตลาดที่ระดับ 1,615.47 จุด ลดลง 7.26 จุด (-0.45%) มูลค่าการซื้อขาย 69,671.89 ล้านบาท
นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ปัจจัยภายนอกประเทศมีความไม่แน่นอนสูง จากความสับสนในข่าวที่ออกมาของประเด็นสงครามการค้าระหว่างสหรัฐฯ และจีน หลังจากที่สหรัฐฯบอกว่าจีนได้ติดต่อขอเจรจาการค้า แต่ทางฝั่งจีนบอกว่าไม่ได้ติดต่อไป ส่งผลให้นักลงทุนลดพอร์ตเพื่อป้องกันความเสี่ยงก่อน
อีกทั้งวันนี้ (27ส.ค.62) จีนก็ประกาศค่ากลางเงินหยวนที่ 7.08 หยวน/ดอลลาร์สหรัฐฯ แต่ในการเทรดที่ตลาดออฟชอร์ เงินหยวนเทรด 7.16 หยวน/ดอลลาร์สหรัฐฯ ซึ่งมีส่วนต่างอยู่ 0.08 หยวน/ดอลลาร์สหรัฐฯ สะท้อนให้เห็นว่าเงินหยวนยังมีโอกาสที่จะอ่อนค่าลงได้อีก
สำหรับปัจจัยในประเทศ ก็มีเรื่องรบกวนจากปัจจัยการเมืองที่ผู้ตรวจการแผ่นดินเตรียมยื่นให้ศาลรัฐธรรมนูญวินิจฉัยกรณีนายกรัฐมนตรีและคณะรัฐมนตรี ถวายสัตย์ปฏิญาณต่อพระมหากษัตริย์ไม่ครบถ้วนตามบทบัญญัติมาตรา 161 ของรัฐธรรมนูญ
พร้อมให้ติดตามงานไทยแลนด์ โฟกัส ที่จะมีขึ้นในวันที่ 28-30 ส.ค. และวันศุกร์นี้ (30 ส.ค.)ให้ติดตามมาตรการะตุ้นเศรษฐกิจ ด้านส่งเสริมการลงทุน ที่คาดว่าจะเข้าสู่ที่ประชุมครม.เศรษฐกิจ แนวโน้มการลงทุนในวันพรุ่งนี้ (28 ส.ค.) นายศราวุธ กล่าวว่า ตลาดฯยังมีความผันผวนอยู่ โดยให้แนวรับ 1,600 จุด ส่วนแนวต้าน 1,630 จุด
5 หลักทรัพย์ที่มีมูลค่าการซื้อขายสูงสุด
PTT มูลค่าการซื้อขาย 3,284.75 ล้านบาท ปิดที่ 40.75 บาท ลดลง 0.25 บาท
CPALL มูลค่าการซื้อขาย 3,169.49 ล้านบาท ปิดที่ 84.75 บาท ลดลง 1.50 บาท
AOT มูลค่าการซื้อขาย 2,309.84 ล้านบาท ปิดที่ 71.00 บาท เพิ่มขึ้น 0.50 บาท
ADVANC มูลค่าการซื้อขาย 2,175.82 ล้านบาท ปิดที่ 229.00 บาท ลดลง 3.00 บาท
TRUE มูลค่าการซื้อขาย 2,172.55 ล้านบาท ปิดที่ 6.15 บาท ลดลง 0.15 บาท